Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: (2) A szalmonellózis elleni védekezés egyes szabályairól szóló 2/2008. (I. 4.) FVM rendelet (a továbbiakban: R.) 1. számú
Paragraph Index: 596

(3) Az R. 2. számú melléklete 7. pontjának b) alpontja helyébe a következõ rendelkezés lép: „b) Amennyiben az ismételt vizsgálat is pozitív eredménnyel zárul, a 2160/2003/EK rendelet II. mellékletének D. része szerint kell eljárni. A kerületi fõállatorvos az érintett állomány vonatkozásában haladéktalanul forgalmi korlátozást rendel el, és a mentességrõl szóló hatósági bizonyítványt egyidejûleg visszavonja. Egyúttal a gazdaság többi állományának mentességrõl szóló hatósági bizonyítványa is visszavonható, amennyiben a fertõzött állomány járványvédelmi izoláltsága nem megfelelõen biztosított. Az ilyen állományt legkésõbb a termelési ciklust követõen fel kell számolni. Az ilyen állomány a vágóhíddal és a vágóhidat felügyelõ hatósági állatorvossal történõ elõzetes egyeztetést követõen az elkülönített vágásra vonatkozó állat-egészségügyi szabályok megtartása mellett levágatható. A szalmonella hatékony és igazolt ártalmatlanításáig a fertõzött állomány levágását követõ feldolgozási folyamatokat el kell különíteni az egyéb állati eredetû alapanyagok feldolgozásától, kezelésétõl, és ezeket az illetékes felügyelõ hatósági állatorvossal elõzetesen egyeztetni kell. Az ilyen alapanyagból származó terméket az üzem saját önellenõrzési eredményére alapozva forgalomba hozhatja, ha a fertõzött állomány levágásából és feldolgozásából származóélelmiszer-alapanyagminden legkisebbcsomagolásiegységén az azonosítójel,illetvea létesítményenbelül a nyomonkövetési jelölés közvetlen közelében, valamint a kísérõ kereskedelmi dokumentumon jól olvashatóan, letörölhetetlenül feltüntetik a „Csak hõkezelés (alapos sütés vagy fõzés) után fogyasztható” szöveget. Pozitív állományból származó alapanyagot csak olyan élelmiszer elõállítására lehet felhasználni, amelynek gyártástechnológiai lépései garantálják a végtermék élelmiszer szalmonella mentességét, és ezt minden ilyen élelmiszer tétel kiskereskedelmi forgalomba bocsátása elõtt laboratóriumi mikrobiológiai vizsgálatok eredményével igazolni kell, valamint errõl az illetékes felügyelõ hatósági állatorvost értesíteni kell. ”

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes